«Ելքն» իհարկե դեռ շատ կխոսի ԵԱՏՄ-ից ու ՀԱՊԿ-ից դուրս գալու մասին, այնքան, ինչքան կխոսի ՆԱՏՕ կամ Եվրոմիություն մտնելու մասին, որտեղ Հայաստանին անհամբերությամբ ու վաղուց սպասում են արևմտյան բոլոր երկրները՝ գիրկները լայն, սակայն անօգուտ բացած: «Ելքն» ու այլ ընդդիմադիրներ գուցե և առաջարկեն վերանվանել փողոցները, դպրոցները, օբյեկտներն ու մարզադաշտերը: Սակայն եթե պատկերացնենք անպատկերացնելին, թե իբր «Ելքին» թույլ են տվել ղեկավարել Երևանը, օրինակ, նրանք ոչ մի փողոց էլ չեն անվանափոխի, կամ էլ կանվանափոխեն մի երկուսը, որպեսզի բուռն գործունեություն ու իրենց խոսքի հավատարմություն ձևացնեն: